open-index/open-wikipedia-markdown huggingface dataset:
RPCS3

**RPCS3** הוא אמולטור ומנפה שגיאות חופשי מבוסס קוד פתוח של פלייסטיישן 3. הוא נכתב באמצעות שפת התכנות ++C ועושה שימוש בטכנולוגיות OpenGL וVulkan . האמולטור פותח לווינדוס 10, לינוקס וFreeBSD. נכון לאוקטובר 2020, ישנם 1881 משחקים שניתן להריץ כראוי במסגרת האמולטור (ואלו מכונים "Playable").

## היסטוריה
פיתוח האמולטור החל ב-23 במאי 2011 על ידי המתכנתים DH ו-Hykem, אך ב-27 באוגוסט 2013 הוא הועבר ל-GitHub. בספטמבר 2011 היה יכול להריץ בהצלחה פיתוחי homebrew , וב-13 ביוני 2012 שוחררה לראשונה גרסה של האמולטור באופן ציבורי- גרסה 0.0.0.2.

## דרישות מערכת
על פי אתר האמולטור, דרישות המערכת הן:
*מעבד 64 ביט. מומלץ להשתמש לכל הפחות במעבד אינטל הכולל 4 ליבות ואת טכנולוגיית Hyper-threading  (או מעבד עם 6 ליבות), או במעבד Ryzen בעל 6 ליבות ואת טכנולוגיית Simultaneous multithreading  (או מעבד עם 8 ליבות).
*כרטיס גרפי התומך ב-OpenGL 4.3 (כשממומלץ להשתמש בכרטיס גרפי של AMD או NVIDIA התומך ב-Vulkan).
*RAM בנפח 4 GB (מומלץ להשתמש ב-8 GB).
*מערכת הפעלה תואמת 64 ביט- ווינדוס 7 ומעלה, לינוקס או FreeBSD.
*קובצי הקושחה של פלייסטיישן 3.

## תגובות
באתר Eurogamer  כתבו, עוד כשהאמולטור היה בשלביו הראשונים, שמדובר ב"הישג יוצא דופן" לאור "מורכבות החומרה של פלסייטישיין 3". באתר PCMag  ציינו כי אמנם דרושה עדיין עבודה כדי שהאמולטור יהיה אלטרנטיבה אמיתית לפלייסטיישן 3, אך גם כי כבר עכשיו יש לא מעט משחקים שנתמכים על ידו.
### תלונה על הפרת זכויות יוצרים
האמולטור גם יכול להריץ, במידה מסוימת, את המשחק Persona 5 , והדבר אף הוצג בדף הPatreon  של התוכנה. בתגובה לכך, חברת Atlus - המפתחת של המשחק, הגישה תלונה על הפרת זכויות יוצרים  כנגד האמולטור ודף ה-Patreon שלו בטענה שמוטב שמעריצי המשחקו ישחקו בו ב"בפלטפורמות שעבורן הוא פותח" על מנת שלא יחוו תקלות שונות בעת הרצת המשחק, וכן שהדבר לא חוקי ואף עלול לגרום לשיווק המשחק בחינם. בתגובה, בניסיון לפתור את הבעיה, הסירו המפתחים את האזכורים לאמולציה של המשחק מדף ה-Patreon של האמולטור.

## קישורים חיצוניים
* 

## הערות שוליים

קטגוריה:תוכנות אמולציה לפלטפורמות משחקי וידאו
קטגוריה:תוכנה חוצת פלטפורמות
קטגוריה:סוני
ההמצאה הקסומה של ג'רוניקוס ג'אנגל

**ההמצאה הקסומה של ג'רוניקוס ג'אנגל** (באנגלית: **Jingle Jangle: A Christmas Journey**) הוא סרט מוזיקלי אמריקאי שנכתב ובוים על ידי היוצר דייוויד א. טלברט. בסרט מככבים פורסט ויטאקר ומדלן מילס.

הסרט עלה לשידור בשירות הזרמת המדיה של נטפליקס ב-13 בנובמבר 2020, עם תרגום ודיבוב לשפות שונות, ביניהן עברית.

## תקציר העלילה
הסרט מספר את סיפורו של יצרן צעצועים האגדי ג'רוניקוס ג'אנגל, שהמצאותיו המוזרות שופעות קסם, אבל כשמתלמדו לשעבר, שהיה גם איש סודו, גונב ממנו את המצאתו המשוכללת ביותר, נכדתו המבריקה של ג'רוניקוס נכנסת לתמונה ובעזרת המצאה שנשכחה מזמן, היא מנסה להחזיר מחדש את הקסם שאבד לעיירה.

## צוות השחקנים
* פורסט ויטאקר - **ג'רוניקוס ג'אנגל**
* ג'סטין קורנוול - **ג'רוניקוס ג'אנגל הצעיר**
* מדלן מילס
* קיגן-מייקל קיי
* אניקה נוני רוז
* פלישיה רשאד
* יו בונוויל
* ריקי מרטין - **דון חואן דייגו**

## הפקה
ב-7 בדצמבר 2017, נטפליקס קנתה מדייוויד א. טלברט את עלילתו של סרט בשם "Jingle Jangle", כאשר טלברט עצמו היה חתום על כתיבת ובימוי הסרט המוזיקלי שיועד לחג המולד. ב-17 בספטמבר 2018 הוכרז כי המוזיקאי ג'ון לג'נד ומייק ג'קסון יפיקו את הסרט לצדם של דייוויד א. טלברט ולין סיסון-טאלברט. המפיק טיי סטיקלוריוס משמש כמפיק בפועל.

הסרט כולל שירים מקוריים של ג'ון לג'נד, דייוי נתן ופיליפ לורנס.

### ליהוק
באוקטובר 2018, פורסט ויטאקר הצטרף לצוות השחקנים של הסרט. באפריל 2019, קיגן-מייקל קיי, פילישיה רשאד, אניקה נוני רוז ומדלן מילס הצטרפו לצוות השחקנים. ביולי 2019, יו בונוויל הצטרף לצוות השחקנים. באוקטובר 2020, נודע שריקי מרטין הצטרף לצוות השחקנים.
### צילומים
צילומי הסרט החלו ביוני 2019 בנוריץ'.

## הפצה
הסרט עלה לשידור בשירות הזרמת המדיה של נטפליקס ב-13 בנובמבר 2020.

## קישורים חיצוניים

* 

## הערות שוליים

קטגוריה:סרטי חג המולד
קטגוריה:סרטי דרמה אמריקאיים
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטים לכל המשפחה
קטגוריה:נטפליקס: סרטים
קטגוריה:סרטים אמריקאיים משנת 2020
קטגוריה:סרטי 2020
Lose Control (Let Me Down)

**** (בעברית: **לאבד שליטה (לאכזב אותי)**) הוא סינגל שהוקלט על ידי הזמרת-יוצרת האמריקאית קרי הילסון, בשיתוף הראפר האמריקאי נלי. השיר יצא לאור ב-10 במאי 2011, על ידי חברת התקליטים אינטרסקופ רקורדס, כסינגל מתוך אלבום האולפן השני שלה, *[[No Boys Allowed]]*.

השיר נשלח לרדיו הלהיטים הקצביים העכשוויים בארצות הברית ב-10 במאי 2011, כסינגל הרביעי מהאלבום.

## הרכב
"" הוא שיר בו מתארח הראפר האמריקאי נלי, בהפקת הצמד הנורווגי סטארגייט. השיר נפתח בקולות של כלי מקלדת שונים. כפי שנאמר על ידי נדין צ'ונג מ-AOL Music, השיר מציג את "השירה ללא הדופי של הילסון. קולה מותאם בדיוק לשיר ולסוגה שלו". קרן טיי מ-*Adelaide* תיארה את " כ"גרסת דרג ב' של הלהיט הבינלאומי "", של הזמרת ריהאנה". בנוסף, צ'ונג העירה כי בשיר "הילסון נמשכת באופן מיידי לבחור מסוים במהלך מפגש במועדון".

במהלך הפזמון של השיר, הילסון מעודדת את בן זוגה לשים את ידיו על גופה ולאבד שליטה. לאחר מכן, נלי מבצע את "הבית המיני ביותר בשיר" ושר על איבוד השליטה שלו במהלך האקט עם הילסון כביכול. רובי דוו מ-Idolator השווה את השורה של נלי "בצורה שאת מטלטלת את פי הטבעת שלך" לשירה "Cannibal" של הזמרת-יוצרת קשה, משנת 2010. בערך בדקה השלישית של השיר, היחסים בין השניים מתפתחים יותר.

## וידאו קליפ
בסוף מרץ 2011 דווח על ידי מגזין הראפ *Rap-Up* כי הילסון תצלם את הקליפ של "", ביחד עם במאי הווידאו קליפים קולין טילי, שביים בעבר את הקליפים לשיריה "One Night Stand" ו-"In the Air", שיצאו ביחד עם הראפר הבריטי צ'יפמונק. תמונות מהצילום הודלפו ברשת באפריל 2011.

הקליפ הוקרן לבסוף בשידור ישיר דרך Vevo ב-20 במאי 2011, עשרה ימים לאחר צאתו כסינגל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2011
קטגוריה:שירי קרי הילסון
קטגוריה:שירי נלי
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי קולין טילי
קטגוריה:סינגלים בהוצאת אינטרסקופ רקורדס
רגימנט הקשר 18 (UKSF)

**רגימנט קשר 18 (UKSF)** הוא גדוד של חיל הקשר המלכותי בצבא הבריטי הכפוף למנהלת הכוחות המיוחדים (UKSF), מרכיב בפיקוד האסטרטגי UKStratCom של משרד ההגנה הבריטי (MOD) הוא חלק ממערך הכוחות המיוחדים של בריטניה הכולל גם את ה-SBS, SFSG, SAS וה-SRR.

תפקידו לספק תמיכה במערכות תקשורת ומידע (CIS), שליטה ובקרה ולוחמה אלקטרונית קלה (LEWT) למבצעים מיוחדים.

הרגימנט הוקם בחשאי באפריל 2005 במקביל לגדוד הסיור המיוחד (SRR) שעל הקמתו הכריז מזכיר הגנה בבית הנבחרים.

## תפקיד
אנשי הרגימנט מאומנים בכל היבטי התקשורת השליטה והבקרה כולל תקשורת מאובטחת, לוחמה אלקטרונית (EW) / מודיעין אותות (SIGINT) ומודיעין תקשורת (קומינט).

תפקיד הרגימנט לספק "יכולות תקשורת ומידע (CIS) צבאיות לכוחות המיוחדים של בריטניה על מנת לאפשר מבצעים מיוחדים ברחבי העולם, לתמיכה במדיניות החוץ, הביטחון וההגנה של הממשלה".

## מיון והכשרה
חיילים מכל זרועות הכוחות המזוינים בסדיר ובמילואים יכולים להגיש מועמדות להצטרף לרגימנט. המועמד נדרש לעבור בהצלחה קורס תדרוך בן 5 ימים ולאחר מכן להשלים בהצלחה קורס "קשרי כוחות המיוחדים"  (UKSFCC) בן 25 שבועות כדי להפוך "קשר כוחות מיוחדים" (SFC) ולעבוד עם ה-UKSF.

קורס קשרי כוחות מיוחדים מורכב משישה שלבים:
* ניתוח טכני
* תקשורת צבאית כללית
* אימונים פיזיים
* תקשורת טקטית
* התנהגות בשבי 
* אימוני נשק וקרב
* קורס צניחה

## ארגון
הרגימנט כולל פלגות קשר הן מחיל הקשר והן מחיל הים הכוללים צוותי לוחמה אלקטרונית קלה (LEWT):

* פלגת קשר SBS 
* פלגת קשר 264 (SAS) 
* פלגת קשר 267 (SRR) 
* פלגת קשר 268 (UKSF) 
* פלגת קשר 63 (UKSF) (מילואים / הדרכה)

## ראו גם
* הכוחות המיוחדים של הממלכה המאוחדת

## הערות שוליים

קטגוריה:בריטניה: יחידות מובחרות
קטגוריה:הקומנדו הבריטי
קטגוריה:SAS (קומנדו)
קטגוריה:הצבא הבריטי: רגימנטים
קטגוריה:מודיעין אותות
קטגוריה:לוחמה אלקטרונית
דולה היל

**כרים דולה היל** (באנגלית: **Karim Dule Hill**; נולד ב-3 במאי 1975) הוא שחקן אמריקאי, הידוע בתפקידו כצ'רלי יאנג, בסדרת הטלוויזיה "הבית הלבן", עליו קיבל מועמדות לפרס אמי לשחקן משנה בסדרת דרמה, ובשל תפקידו כגאס בסדרת הטלוויזיה "בניחוש חוקר". היל הוא חבר במועצת המנהלים של גילדת שחקני המסך בהוליווד.

## ביוגרפיה
היל נולד באורנג', ניו ג'רזי להורים ג'מייקנים וגדל בסיירוויל, ניו ג'רזי. הוא למד בלט בגיל צעיר, והופיע במחזמר " "The Tap Dance Kid" בברודוויי, תפקיד אותו שיחק לאחר מכן בסיבוב ההופעות הלאומי של התוכנית. היל סיים את לימודיו בשנת 1993 ולמד מימון עסקים באוניברסיטת Seton Hall ומשחק בסטודיו ויליאם אספר. בהיותו באוניברסיטה לוהק לתפקיד בסרט "CityKids" של ג'ים הנסון.

## קריירה
תפקידו הקולנועי הראשון היה בסרט "שוגר היל" בשנת 1993 במהלך שנת הלימודים האחרונה שלו בתיכון. במהלך לימודיו בקולג', הוא לוהק לתפקיד ראשי במחזמר Bring in' da" Noise, Bring in 'da Funk" בברודוויי.

בשנת 1999 לוהק היל לתפקיד בסדרה "הבית הלבן" בתפקיד צ'רלי יאנג, עוזרו האישי של הנשיא ג'וזיה ברטלט, אותו גילם מרטין שין. במהלך העונה השישית של הסדרה, צ'רלי הפך לעוזר מיוחד לראש מטה הבית הלבן. היל כיכב כצ'רלי יאנג במשך שש עונות לפני שעזב את התוכנית בתחילת העונה השביעית (ספטמבר 2005) כדי לככב בפיילוט לתוכנית הטלוויזיה החדשה בניחוש חוקר של USA Network, שהוקרן לראשונה ב-7 ביולי 2006. הוא שיחק בסדרה עד לסיומה שנת 2014. עם זאת, כאשר פורסם כי הסדרה הבית הלבן תסתיים במאי 2006, היל חזר לפרקים האחרונים של הסדרה.

היל שיחק  בסרט יש לה את זה, משנת 1999 בכיכובם של פרדי פרינז ג'וניור וריי'צל לי קוק.

היל הופיע גם בברודוויי במחזה "Stick Fly" מדצמבר 2011 עד פברואר 2012 ו"אחרי חצות" בנובמבר 2013.

היל שיחק גם בתפקידים מינוריים בסרטים, ותפקיד חוזר בבולרז. בשנת 2018 פורסם כי היל יצטרף לצוות השחקנים הקבוע בסדרת הדרמה הטלוויזיונית "Suits" לעונה השמינית, לאחר תפקיד קצר בעונה השביעית.

## חיים אישיים
היל התחתן עם השחקנית ניקול לין בשנת 2004. היל הגיש בקשה לגירושין מלין בשנת 2012, תוך שהוא מציין הבדלים בלתי ניתנים לגישור. ב-14 באפריל 2017, היל התארס עם חברתו ג'זמין סיימון שכיכבה לצידו בבולרז. בתחילת 2018 התחתן היל עם סיימון. ב־10 במאי 2019 נולד בנם.

## פילמוגרפיה
### קולנוע

### טלוויזיה

## תיאטרון

## פרסים והוקרה
[ממוזער|דולה עם שאר צוות השחקנים הראשי של [בניחוש חוקר]]
* 2001, אנסמבל מצטיין בסדרת דרמה - הבית הלבן (זכה)
* שחקן משנה מצטיין בסדרת דרמה - בניחוש חוקר (מועמד) 2001, 2002, 2004 & 2005
* 2002, אנסמבל מצטיין בסדרת דרמה - הבית הלבן (זכה)
* 2002, שחקן המשנה הטוב ביותר בסדרת דרמה - הבית הלבן (מועמד)
* 2003, אנסמבל מצטיין בסדרת דרמה - הבית הלבן (מועמד)
* 2004, אנסמבל מצטיין בסדרת דרמה - הבית הלבן (מועמד)
* 2005, אנסמבל מצטיין בסדרת דרמה - הבית הלבן (מועמד)
* 2005, שחקן מצטיין בסרט טלוויזיה, מיני סדרה או ספיישל דרמטי - 10.5 (מועמד)
* 2006, אנסמבל מצטיין בסדרת דרמה - הבית הלבן (מועמד)
* 2008, שחקן מצטיין בסדרה קומית - בניחוש חוקר (מועמד)
* 2009, שחקן משנה מצטיין בסדרה קומית - בניחוש חוקר (מועמד)
* פרסי גילדת שחקני המסך
* פרסי אמי
* פרס NAACP Image

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:אמריקאים ממוצא ג'מייקני
קטגוריה:שחקני קולנוע וטלוויזיה אמריקאים
קטגוריה:רקדנים אמריקאים
קטגוריה:בוגרי אוניברסיטת סיטון הול
קטגוריה:מפיקי טלוויזיה אמריקאים
קטגוריה:אמריקאים שנולדו ב-1975
בריגדות הרפאים

**בריגדות הרפאים** (באנגלית: **The Ghost Brigades**) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2006. זהו הספר השני בסאגה שמונה נכון להיום שישה ספרים ושלושה סיפורים.

## תקציר
העלילה מתרחש בחלל בעתיד, ומסופרת מנקודת מבטו של ג'ארד דיראק, חייל משובט בכוחות המיוחדים של צה"מ (צבא הגנת המושבות) אשר מגן על מושבות אנושיות בחלל.

## עלילה
שארל בוטאן, מדען בכיר בתוכנית השיבוט האנושית, בוגד בחבריו, בעמו ובגזעו ומניע שרשרת אירועים העלולה להוביל להשמדת המין האנושי. ג'ארד דיראק, שיבוט בן יומו וחייל מלידה, יוצא למסע מטורף במרחבי החלל כדי למנוע מבוטאן להשיג את מטרתו ובה בעת מנסה להגשים את ייעודו שלו.

במרחבי החלל העמוק, בין אין-ספור גזעים חייזריים עוינים, מנהל צבא הגנת המושבות קרב להגנת האנושות. בחזית המאבק מצויות בריגדות הרפאים, הכוחות המיוחדים של צבא הגנת המושבות, הנוצרים מהמרקם הגנטי של בני אדם מתים.

## סאגת מלחמת האדם הזקן
* מלחמת האדם הזקן - הספר הראשון בסדרה
* בריגדות הרפאים - הספר השני בסדרה
* המושבה האחרונה - הספר השלישי בסדרה.
*  - הספר הרביעי בסדרה.
*  - הספר החמישי בסדרה
*  - הספר השישי בסדרה.
* יומני סייגן - נובלה שמתרחשת מבחינה כרונולוגית בין הספר השני לשלישי.
* שאלות לחייל - סיפור קצר על ג'ון פרי המתרחש לפני הספר השלישי.
* After the Coup - סיפור קצר על הארי וילסון.

## קישורים חיצוניים
* 

קטגוריה:ספרי 2006
קטגוריה:ספרי מדע בדיוני צבאי
קטגוריה:ספרי מדע בדיוני
המושבה האחרונה

**המושבה האחרונה** (באנגלית: **The Last Colony**) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2007. זהו הספר השלישי בסאגה שמונה נכון להיום שישה ספרים ושלושה סיפורים.

## תקציר
העלילה מתרחש בחלל בעתיד, ומסופרת מנקודת מבטו של ג'ון פרי, חייל לשעבר בצה"מ (צבא הגנת המושבות) אשר מגן על מושבות אנושיות בחלל, שלאחר פרישתו משירות עבר עם זוגתו ג'יין סייגן ועם בתו המאומצת זואי למושבות.

## עלילה
ג'ון פרי מצא לבסוף פינה של שקט ושלווה ביקום אלים, והוא חי בשקט עם אשתו ג'יין ובתם זואי במושבה אנושית אחת מני רבות. אלה חיים טובים, אך משהו עדיין חסר בהם. כאשר ג'ון וג'יין מתבקשים להנהיג התיישבות חדשה, הוא שמח על ההזדמנות לחקור שוב את היקום.

אבל פרי מגלה במהרה ששום דבר אינו כפי שהוא נראה. הוא והמושבה החדשה הם רק כלים במשחקי מלחמה ודיפלומטיה בין איחוד המושבות האנושי ובין ברית חדשה של חייזרים, שנראית בלתי מנוצחת ומטרתה להפסיק בכלל את ההתיישבות האנושית.

בעוד המאבק נמשך מנסה פרי נואשות להגן על המתיישבים המבוהלים שלו בפני איומים חדשים וישנים, על פלנטה שבה מתגלים בהדרגה סודות קטלניים משלה.

למען הישרדותם הוא חייב לחשוף את מארג השקרים וחצאי האמיתות שנתווה סביבו – כדי למנוע מלחמה כוללת המאיימת להפוך את המושבה שבהנהגתו למושבה האחרונה של המין האנושי.

## סאגת מלחמת האדם הזקן
**[[מלחמת האדם הזקן]]* - הספר הראשון בסדרה
**[[בריגדת הרפאים]]* - הספר השני בסדרה
**המושבה האחרונה* - הספר השלישי בסדרה
***' - הספר הרביעי בסדרה
***' - הספר החמישי בסדרה
*** - הספר השישי בסדרה.
**יומני סייגן* - נובלה שמתרחשת מבחינה כרונולוגית בין הספר השני לשלישי
**שאלות לחייל* - סיפור קצר על ג'ון פרי המתרחש לפני הספר השלישי
**After the Coup* - סיפור קצר על הארי וילסון

## קישורים חיצוניים
* 

קטגוריה:ספרי 2007
קטגוריה:ספרי מדע בדיוני צבאי
קטגוריה:ספרי מדע בדיוני
עמנואל אימורו

**עמנואל פיליפ אימורו** (בצרפתית: **Emmanuel Philippe Imorou**; ב-16 בספטמבר 1988) הוא כדורגלן עבר בניני ששיחק בעמדת המגן השמאלי.

## קריירת מועדונים
אימורו התחיל את הקריירה שלו בקבוצת הכדורגל של בורז' ובקיץ , הצטרף לשאטורו ב'. כעבור שנתיים הצטרף לקבוצה הבוגרת. בקיץ , אימורו הושאל לגווניון וכעבור שנה חזר לשאטורו.

בקיץ , חתם לחמש שנים בספורטינג בראגה מליגת העל הפורטוגזית. במדי בראגה, רשם רק 3 הופעות בליגה ו-5 בכל המסגרות, עקב פציעה ממנה סבל לאורך רוב העונה. בקיץ , חתם בקלרמון.

ב-24 ביוני 2014, אימורו חתם בקאן, העולה החדשה לליגת העל הצרפתית. בעונת , אימורו הושאל לסרקל ברוז' מליגת העל הבלגית.

ב-22 בספטמבר 2019, אימורו חתם באוויאן.

## קריירה בינלאומית
אימורו נולד בצרפת להורים ממוצא בניני, דבר המאפשר לו לשחק עבור נבחרת בנין. הוא זומן לראשונה לסגל הנבחרת לקראת גביע אפריקה לאומות 2010.

את הופעת הבכורה שלו בנבחרת, ערך ב-6 בינואר 2010 בניצחון 0-1 נגד .

## קישורים חיצוניים

קטגוריה:כדורגלנים בנינים
קטגוריה:כדורגלנים צרפתים
קטגוריה:מגני כדורגל בנינים
קטגוריה:מגני כדורגל צרפתים
קטגוריה:כדורגלני שאטורו
קטגוריה:כדורגלני קלרמון פוט
קטגוריה:כדורגלני קן
קטגוריה:כדורגלני סרקל ברוז'
קטגוריה:כדורגלני אוויאן
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:כדורגלני נבחרת בנין
קטגוריה:צרפתים שנולדו ב-1988
ישראל אדסניה

**ישראל מובולג'י טמיטאיו אודונאיו אוולאבי אדסניה** (באנגלית: **Israel Mobolaji Temitayo Odunayo Oluwafemi Owolabi Adesanya**; נולד ב-22 ביולי 1989) הוא לוחם MMA ניו זילנדי יליד-ניגריה. היה אלוף ה-UFC במשקל בינוני עד לספטמבר 2023.

## ביוגרפיה
אדסניה נולד בלאגוס שבניגריה, כבכור בין חמישה אחים. למד בבית ספר כריסלנד, אופבי. ב-1999 משפחתו עברו לגאנה למשך 10 חודשים, אך עקב רצונם של הוריו שיקבל חינוך גבוה ומוכר הם היגרו לניו זילנד כשהיה בן 10.

דובר שוטף את השפות יורובה, ניגרית-פידג'ין ואנגלית.

## קריירה
בקרב האליפות שנערך במלבורן, אוסטרליה ב-6 באוקטובר 2019 ניצח אדסניה את האלוף לשעבר רוברט ויטאקר  מאוסטרליה. בקרב שנערך בלאס וגאס, נבדה ב-27 במרץ 2020 הוא ניצח את יואל רומרו מקובה בהחלטת שופטים והגן על תוארו. ב-27 בספטמבר 2020 נלחם נגד פאולו קוסטה  הברזילאי. וניצח בנוקאאוט טכני. ב-6 במרץ 2021 ערך את קרב הבכורה שלו במשקל קל כבד נגד האלוף הפולני יאן בלחוביץ’ אולם הפסיד בהחלטת שופטים.

נכון לאוגוסט 2025, אדסניה מחזיק במאזן ניצחונות של 5–24, מהם 17 בנוקאאוט, ומדורג במקום הרביעי ברשימת הלוחמים הטובים ביותר של ה-UFC במשקל בינוני.

## קישורים חיצוניים

## הערות שוליים

קטגוריה:מתאגרפים ניגרים
קטגוריה:אלופי אליפות הלחימה האולטימטיבית
קטגוריה:ספורטאים ניו זילנדים
קטגוריה:ניו זילנדים שנולדו ב-1989
טקס פרסי לורנס אוליבייה 2012

**טקס הענקת [[פרס אוליבייה|פרסי לורנס אוליבייה]] לשנת 2012** נערך ב-15 באפריל 2012 בבית האופרה המלכותית שבלונדון.

חברת מאסטרקארד העניקה חסות לטקס, והוא שודר בפעם הראשונה בשידור חי באינטרנט על ידי רדיו 2 של ה-BBC. את הטקס הנחו מייקל בול ואימלדה סטונטון בפעם השנייה ברציפות.

בין האורחים בטקס היו זאק בראף, טיין דיילי, דייוויד סושה, לורי מטקאלף, היילי אטוול, ג'ק דוונפורט, ג'ים קרטר, לני הנרי, רונאן קיטינג, ג'יימס מק'אבוי, פטריק סטיוארט, איליין פייג', ברברה וינדזור, וזואי ואנאמייקר.

## זוכים ומועמדים
שמות המועמדים הוכרזו ב-15 במרץ 2012.

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 9: "מטילדה"
* 5: *Ghost*, *The Ladykillers* ו-*One Man, Two Guvnors*
* 4: "אנה כריסטי", *London Road*, "שרק" ו"שיר אשיר בגשם"
* 3: *Betty Blue Eyes*, *Crazy for You*, "פרנקנשטיין" ו"דרום פסיפיק"
* 2: *Anna Nicole*, *Castor and Pollux*, *Collaborators*, *Flare Path*, *Noises Off*, *Some Like It Hip Hop* ו-"הגלגול"

ההפקות הבאות זכו במספר פרסים:
* 7: "מטילדה"
* 2: "אנה כריסטי", *Crazy for You* ו"פרנקנשטיין"

## קישורים חיצוניים
* פרסי אוליבייה לשנת 2012
* 

## הערות שוליים

קטגוריה:טקסי פרס אוליבייה
קטגוריה:2012 בממלכה המאוחדת
עולם שלם בחוץ

**עולם שלם בחוץ** הוא אלבום הבכורה של הזמרת הישראלית רוני דואני. האלבום יצא לאור ב-11 בפברואר 2004 בהוצאת חברת התקליטים הליקון.

למעט השיר "סוד", שהוא גרסת כיסוי לשיר של הזמר אדם שהיה ללהיט ארצי, כל שירי האלבום הם גרסאות מתורגמות של שירים זרים. העריכה הדיגיטלית של האלבום נעשתה מחוץ לישראל, במטרה לגרום לשיריו להישמע דומים לשירים שהושמעו באותה תקופה ב-*[[MTV]]*.

המהדורה המיוחדת של האלבום כוללת את השיר "תזיז את הישבן...", תגובה לשירם של ההרכב הישראלים, "תזיזי ת'ישבן".

## רשימת הקטעים

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2004
קטגוריה:אלבומי רוני דואני
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הליקון
לזליאנה פריירה

**לזליאנה מסוקסי אמארו גומש פריירה**, המוכרת כ**לזליאנה פריירה** (בפורטוגזית: **Lesliana Pereira**; נולדה ב-9 באוקטובר 1987) היא שחקנית ודוגמנית אנגולית, זוכת תואר מלכת היופי של אנגולה לשנת 2008. זוכת פרס השחקנית הטובה ביותר בפרסי האקדמיה האפריקאית לקולנוע.

## ביוגרפיה
פריירה נולדה בעיירה סויו, אנגולה. עקב בעיות בריאות של אחותה הבכירה, היא עברה עם משפחתה לליסבון בגיל צעיר, שם גדלה ולמדה.

## קריירה
### מלכת יופי
בשנת 2008, פריירה זכתה בתואר מלכת היופי של אנגולה. עקב זכייה זו, היא ייצגה את מדינתה בתחרות מיס תבל, ולאחר כן מכרה את השמלה אותה לבשה כדי לגייס כספים לצדקה.

### קריירת משחק
פריירה השתתפה בתוכנית של שושה כמבחן במה בשביל תפקיד בסרט *Xuxa in the Mystery of Feiurinha*. היא זכתה לשחק בתפקיד של הפיה הטובה פנדונה בסרט שיצא בינואר 2010 ונצפה מקומית יותר מאשר הסרט אווטאר בשבוע הראשון שלו בהקרנות באנגולה. 

בשנת 2014, פריירה כיכבה בסרט ההיסטורי "*Njinga: Queen Of Angola"* כנג'ינגה מבנדה, מלכת נדונגו. הבמאי, סרחיו גרציאנו, אמר שהיה קשה ללהק את הדמות מכיוון שהיא דמות חזקה, אך פריירה נתנה ביצוע יוצא דופן, ומתוך מסירותה העשירה את הדמות. בעקבות כיכובה בסרט, היא זכתה בפרסי האקדמיה האפריקאית לקולנוע בקטגוריית השחקנית הטובה ביותר ונהייתה השחקנית האנגולית הראשונה לזכות בפרס זה. בשנת 2015, פריירה שיחקה חלק באופרת הסבון הברזיאלית *I Love Paraisópolis*.

פריירה תמכה ועודדה לעורר מודעות לאיידס.

## פילמוגרפיה
* Xuxa in The Mystery of Feiurinha (2010)
* Jikulumessu (2014)
* Njinga: Queen Of Angola (2014)
* I Love Paraisópolis (2015)

## פרסים
* 2015 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.

## קישורים חיצוניים

## הערות שוליים

קטגוריה:ילידות 1987
קטגוריה:שחקניות אנגוליות
קטגוריה:דוגמניות אנגוליות
קטגוריה:משתתפות בתחרות מיס תבל 2008
הר הוקס

**הר הוקס** (באנגלית: **Mount Hawkes**) הוא הר ברכס נפטון, בהרי פנסקולה בארץ המלכה אליזבת שבאנטארקטיקה.

גובהה של הפסגה 1,975 מעל פני הים; והוא הנקודה הגבוהה ביותר ברכס נפטון.

ההר הוא ההר הגבוה ביותר במתלול וושינגטון, והוא ממוקם לצידו המזרחי של עמק ג'ונס.

## היסטוריה
### גילוי ומיפוי ההר

רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הר הוקס) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של קומנדר ויליאם מ. הוקס (William M. Hawkes), מצי ארצות הברית, שהיה הטייס משנה בטיסה בה התגלה ההר; הוקס השתתף כטייס משנה בטיסה של המטוס Que Sera Sera, ב-31 באוקטובר 1956, שהיה המטוס הראשון שנחת בקוטב הדרומי.

## ראו גם

* רמת הוקס - הר בארץ ויקטוריה, הנקרא אף הוא על שם ויליאם הוקס.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA264&lpg=PA264&dq=%22Mount+Hawkes%22&source=bl&ots=PFkjqVqk_D&sig=ACfU3U3ElsIlaMg6GmmNL41bhpSkn-iTsw&hl=en&sa=X&ved=2ahUKEwjzgtLNuJvsAhWgUxUIHedqBHY4HhDoATAGegQIAxAC#v=onepage&q=%22Mount%20Hawkes%22&f=false The Transantarctic Mountains: Rocks, Ice, Meteorites and Water]**, P 236

## קישורים חיצוניים

* הר הוקס באתר הסקר הגאולוגי של ארצות הברית
* הר הוקס באתר הגאזט האנטארקטי המשווה SCAR של ממשלת אוסטרליה
* מפת אזור הר הוקס
* הר הוקס באתר peakbagger
* הר הוקס באתר peakery (מרחקים לאתרים סמוכים)

## הערות שוליים

הוקס
הוקס
תאגיד הנפט טראמפ

**תאגיד הנפט טראמפ** (באנגלית: **Trump Oil Corporation**) הייתה חברה ששכנה בוונקובר, קנדה, והייתה בעלות איש העסקים (לימים נשיא ארצות הברית), דונלד טראמפ.

## היסטוריה
החברה הוקמה בתחילה ב-31 באוגוסט 1995 כחלק מחברה אחרת ולא כחברה עצמאית אך לאחר שהפכה לכזו הוחלט להחליף את שמה ל"**תאגיד האנרגיה אסיאמריקה**" עם זאת כבר בינואר 1996 שונה בשנית שם החברה ל"תאגיד הנפט טראמפ".     

שנתיים לאחר מכן, נטשה החברה עסקה על ספירים, אמרלדים וזהב. כמו כן אחד מיועצי החברה היה פטריק ללופ שהיה האדם הראשון קיבל רישיון לעסוק בחציבות של אבני אמרלדים במדגסקר.     

בשנת 1999 דיווח תאגיד הנפט על מכירות של כ-2,500 דולרים אך במקביל על הפסדים של כ -20,000 דולר, במהלך שנות פעילותה על אף שהיוותה חברת אנרגיה ביצעה החברה מספר עסקאות ואף קנתה חברות אחרות שלא בהכרח פעלו בתחום האנרגיה והמחצבים.

## הערות שוליים

קטגוריה:עסקים ונכסים של דונלד טראמפ
קטגוריה:חברות נפט
קטגוריה:חברות אנרגיה
קטגוריה:חברות קנדיות
רמת הוקס

**רמת הוקס** או **הר הוקס** (באנגלית: **Hawkes Heights** או **Mount Hawkes**) הוא מכתש וולקני מלא קרח המתנשא מעל החלק הדרומי של האי קולמן, בים רוס, באזור חוף בורכגרווינק, בארץ ויקטוריה, שבאנטארקטיקה.

גובה פני הקרח שממלא את המכתש 2,000 מטרים מעל פני הים, והוא הנקודה הגבוהה ביותר באי.

## היסטוריה
### מקור השם

שמה של הרמה ניתן לה על ידי משלחת הסקר הגאולוגי האנטארקטי של ניו זילנד.

הרמה נקראת על שמו של קפטן ויליאם מ. הוקס (William M. Hawkes), מצי ארצות הברית, שהשתתף כטייס משנה בטיסה הצילום חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר (בה התגלה רכס נפטון); היה המפקד של אחד משני המטוסים אשר עשה את הטיסה הראשונה ההיסטורית מכרייסטצ'רץ' שבניו זילנד, לכרייסטצ'רץ', ב-17 בדצמבר 1955; וכן השתתף כטייס משנה בטיסה של המטוס Que Sera Sera, ב-31 באוקטובר 1956 שהיה המטוס הראשון שנחת בהקוטב הדרומי.

משלחת הסקר הגאולוגי האנטארקטי של ניו זילנד עשתה שימוש רב בתצלומי האוויר שצילם1955.

## ראו גם
* הר הוקס - הר בארץ המלכה אליזבת, הנקרא אף הוא על שמו של ויליאם הוקס

## קישורים חיצוניים
* רמת הוקס באתר הסקר הגאולוגי של ארצות הברית
* רמת הוקס באתר הגאזט האנטארקטי של ממשלת ניו זילנד
* רמת הוקס באתר הגאזט האנטארקטי המשווה SCAR של ממשלת אוסטרליה
* רמת הוקס באתר peakbagger
* רמת הוקס באתר mindat
* רמת הוקס באתר peakery (מרחקים לאתרים סמוכים)
* מחשבון מרחקים - המרחק מרמת הוקס לאתרים סמוכים
* רמת הוקס באתר marineregions
* תחזית מזג אוויר עדכנית ארוכת טווח עבור רמת הוקס (לפי גבהים)

## הערות שוליים

הוקס
הוקס
ורוניקה (סרט)

"**ורוניקה**" (בספרדית: ***Verónica***) הוא סרט אימה על-טבעי ספרדי, אשר בוים על ידי פאקו פלאזה, הופק על ידי אנריקה לופז לאבין, הוסרט על ידי פרננדו נבארו ונערך על ידי מרטי רוקה. השחקנית הראשית בסרט היא סנדרה אסקנה, שמגלמת את דמותה של ורוניקה, עליה מתבסס הסרט.

הסרט יצא לאקרנים ב-25 באוגוסט 2017 והיה זמין לצפייה בנטפליקס.

## עלילה
הסרט נפתח בשנת 1991 באמצע הדברים, כאשר שירותי החירום נענו לקריאה של נערה צעירה. היא נשמעת מבוהלת וצורחת על אחיה אנטוניטו עד שהשיחה מתנתקת. לאחר מכן, הסרט חוזר בזמן שלושה ימים לפני כן. ורוניקה היא ילדה בת 15 המתגוררת עם אמה ושלושת אחיה בדירה ברובע הפועלים בוולקאס, מדריד. אביהם נפטר לאחרונה ואמם עובדת שעות ארוכות בבר כדי לפרנס את המשפחה, תוך שהיא הותירה את ורוניקה כאחראית על אחיה הקטנים: התאומים לוסיה ואירן ואנטוניטו. ביום ליקוי החמה הסביר המורה של ורוניקה בבית הספר כיצד כמה תרבויות עתיקות השתמשו בליקויי החמה כדי לזמן רוחות אפלות.

בזמן שבית הספר מתכנס על הגג כדי לצפות בליקוי החמה, ורוניקה, חברתה רוזה וחברתם לכיתה דיאנה נכנסות למרתף כדי לערוך סיאנס באמצעות לוח ויג'י.

## שחקנים
* סנדרה אסקנה – ורוניקה
*ברונה גונזלס – לוסיה
*קלאודיה פלאסר – איירין
*איבן צ'אברו – אנטוניטו
*אנה טורנט – אנה
*קונסואלו טרוחיו – הרמנה מורטה
*סוניה אלמרצ'ה
*מארו ואלדווילסו
*לטיסיה דולרה
*אנג'לה פאביאן – רוזה
*סמואל רומרו
*קרלה קמברה – דיאנה

## השראה
הסרט נכתב בהשראתה של אסטפניה גוטיירז לזרו (1973–1991) שסבלה על פי הדיווחים מהזיות והתקפים לאחר שביצעה את סיאנס בבית ספרה במדריד, כדי לנסות ליצור קשר עם החבר המנוח של חברתה שנפטר חצי שנה קודם לכן. סיבת המוות המדויקת שלה נותרה בגדר תעלומה. על פי החשדות, ביתה הפך לרדוף אחרי מותה על פי מגזין המוזיקה הבריטי *[[NME]]*. המגזין האמריקאי ניוזוויק, פרסם הצהרה על הסרט גם כן ולמרות שמאמין שהמקרה אמיתי, הוא השווה את האירוע לתופעה דומה ומוכרת בשם אימה באמטוויל.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי 2017
קטגוריה:סרטי אימה מ-2017
קטגוריה:סרטים בספרדית
קטגוריה:סרטי אימה ספרדיים
קטגוריה:מדריד בקולנוע
נגיאלאשון

**נגיאלאשון** (בהונגרית: **Nagyalásony**) הוא כפר במחוז וספרם שבמרכז הונגריה.
כמו כפרים רבים באירופה גם בנגיאלאשון מספר התושבים נמצא בירידה. כך, בשנת 1990 חיו בכפר 559 תושבים, ובשנת 2020 רק 436 תושבים.

## יהודי נגיאלאשון
בנגיאלאשון חיו יהודים בתקופות זמן שונות:

## קישורים חיצוניים

## הערות שוליים

קטגוריה:הונגריה: כפרים
גנית לב-ארי

**גנית לב-ארי** (נולדה ב-2 ביוני 1971, ט' בסיוון ה'תשל"א) היא עיתונאית, עורכת ומומחית בתקשורת, אחריות חברתית ומגדר.

## ביוגרפיה

לב-ארי נולדה וגדלה בפתח תקווה. למדה בתיכון בן-גוריון בעיר ושירתה שירות צבאי בחיל המודיעין. בעלת תואר ראשון מאוניברסיטת תל אביב בספרות עברית וב.א. כללית בלימודי אומנות, קולנוע ומגדר (1995) ותואר שני במדעי המדינה עם התמחות בתקשורת מאוניברסיטת בר-אילן (2000).

## קריירה בעיתונות
בשנת 1996 החלה לעבוד ברשת שוקן ככתבת לענייני בריאות חינוך ועובדים זרים.

בשנת 1997 החלה את עבודתה ברשות השידור כמפיקה של יומני החדשות, כעורכת התוכניות הכל דיבורים, סדר יום ויומן השבוע במערכת תל אביב של רשת ב' בקול ישראל.

בשנת 2008 הייתה חלק מחבר השופטים בטקס קיפוד הזהב המוענק מדי שנה עבור מצוינות בתחום תיאטרון הפרינג' בישראל.

בשנת 2013, נוסף על תפקידה כעורכת, מונתה לממונה על שוויון מגדרי ויועצת המנכ"ל לקידום נשים ברשות השידור.

בשנת 2014 זכתה באות הוקרה מטעם תא העיתונאיות, לאחר שבמסגרת תפקידה, הממונה על שוויון מגדרי, ליוותה את הליך חקיקת חוק רשות השידור הציבורי הישראלי ויחד עם ארגוני נשים, ארגונים חברתיים, וחברי כנסת הכניסו שינויים בחוק המקדמים את השוויון המגדרי, השינוי הבולט ביותר הוא השגת תקדים חוקתי שקובע כי נשים יהוו 50% ממועצת התאגיד.

בשנת 2017, לאחר סגירת רשות השידור, הקימה את המותג "עוברת מסך".

במסגרת המותג פיתחה קורס ומודל ייחודי בשם מודל 3s, המקנה כלים שונים, מסייע לעבור מסך בחיים ובמדיות השונות. הקורס והמודל מועברים כחלק מתוכנית להעצמה וקידום נשים בשגרירות ארצות הברית בישראל.

בין השנים 2019–2021 שימשה לב-ארי ראש מינהל הנשים בעיריית הרצליה.

## קישורים חיצוניים

* הכנסת העשרים (מושב שני) פרוטוקול מס' 103 מישיבת הוועדה לקידום מעמד האישה ולשוויון מגדרי
* גנית לב-ארי, משבר הקורונה ופגיעתו בנשים, באתר yoatzot-w.co.il

## הערות שוליים

קטגוריה:עובדי רשות השידור
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון בן-גוריון (פתח תקווה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1971
קטגוריה:ישראלים שנולדו ב-1971
אוליבר הדסון

**אוליבר רטלדג' הדסון** (באנגלית: **Oliver Rutledge Hudson**; נולד ב-7 בספטמבר 1976) הוא שחקן קולנוע וטלוויזיה יהודי אמריקאי. הוא ידוע בתפקידיו כאדם רודס בסדרת הקומדיה חוקי המשחק, ג'ף פורדהאם בסדרת הדרמה המוזיקלית של ABC נאשוויל ווס גרדנר בקומדיית האימה מלכות הצעקה. הוא הופיע כאחד מחברי השחקנים הראשיים בקומדיית המצבים "ביחד או לחוד", בהפקת אלן דג'נרס.

## ביוגרפיה
הדסון נולד בלוס אנג'לס, לשחקנית זוכת פרס האוסקר גולדי הון והמוזיקאי ביל הדסון. לאחר שהוריו התגרשו בשנת 1980, הוא ואחותו, השחקנית קייט הדסון, גדלו בקולורדו ידי אמם ובן זוגה, השחקן קורט ראסל. יש לו ארבעה אחים למחצה: אמילי וזאכרי, מנישואי אביו הביולוגי לשחקנית סינדי ויליאמס; ללניה, ממערכת יחסים אחרת של אביו בשנת 2006; והשחקן ואייט ראסל, ממערכת היחסים של אמו עם קורט ראסל.

הדסון הוא ממוצא איטלקי, אנגלי, גרמני והונגרי-יהודי (מסבתו מצד אמו). הוא גדל כיהודי.

## קריירה ופילמוגרפיה נבחרת
הדסון הופיע מול אמו בשנת 1999, בסרט הקומדיה "אבודים בניו יורק", ובהמשך כיכב בכמה סרטי נוער, כמו "The Smokers", ו-"Going Greek". 

בשנת 2002 שיחק בתפקיד הראשי של הסדרה הקומית "My Guide to Becoming a Rock Star". הדסון הופיע גם בתפקיד חוזר מול קייטי הולמס כמושא אהבתה, אדי דולינג, בשישה עשר פרקים של "דוסון קריק" בין השנים 2002–2003.

הוא כיכב בסדרת הטלוויזיה "ההר" בין השנים 2004–2005. התוכנית בוטלה לאחר 13 פרקים. 

בשנת 2006 שיחק בסרטי אימה "הגזע" וחג המולד השחור. הוא גם כיכב עם קלייר פורלני בסרט "קרוליינה מון" בשנת 2007. בין השנים 2007–2013, הדסון כיכב בתפקיד אדם רודס בסיטקום של רשת CBS חוקי המשחק.

בשנת 2013 לוהק הדסון לתפקיד החוזר של ג'ף פורדהאם לעונות השנייה והשלישית בסדרת הדרמה נאשוויל. 

בשנת 2015 לוהק הדסון לקומדיית האימה מלכות הצעקה כווס גרדנר. כמו כן בשנת 2015, הדסון ואחותו, קייט הדסון, השיקו את FL2, קו בגדי גברים וחברת בת של פבלטיקס.

בשנת 2017 לוהק הדסון לתפקיד הראשי של מרטין בסיטקום  שהוקרנה לראשונה בשנת 2018. הסדרה בוטלה לאחר שתי עונות. בשנת 2020, הדסון שיחק בתפקיד הראשי של וויל בפיילוט הקומי של CBS "שלושתנו" אשר נוצר על ידי פרנק פינס.

בשנת 2025 שיחק תפקיד קטן בסרטו של אדם סנדלר, "גילמור המאושר 2".

## חיים אישיים
הדסון התחתן עם השחקנית ארין ברטלט ב-9 ביוני 2006 בקאבו סן לוקאס, מקסיקו. לבני הזוג שלושה ילדים: שני בנים, ווילדר ברוקס (נולד ב-23 באוגוסט 2007) ובודהי הון (נולד ב-19 במרץ 2010), ובתו, ריו לורה (נולדה ב-18 ביולי 2013).

## קישורים חיצוניים

## הערות שוליים

קטגוריה:אמריקאים ממוצא איטלקי
קטגוריה:אמריקאים ממוצא יהודי-הונגרי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
ליצן (סרט)

"**ליצן**" (באנגלית: ***Clown***) הוא סרט אימה על-טבעי אמריקאי, אשר בוים על ידי ג'ון ווטס, הופק על ידי מק קפוצ'ינו, איליי רות' וקודי ריידר, הוסרט על ידי כריסטופר פורד וג'ון ווטס ונערך על ידי רוברט ריאנג. השחקנית הראשית בסרט היא לורה אלן, שמגלמת את דמותה של מג מקוי, תוך שאנדי פאוורס מגלם את בעלה, קנט מקוי.

הסרט יצא לאקרנים בארצות הברית ב-17 ביוני 2016. באיטליה, יצא לאקרנים כבר ב-13 בנובמבר 2014.

## עלילה
קנט מקוי הוא בעל ואב אוהב שמארגן מסיבת יום הולדת לבנו ג'ק. עם זאת, הליצן שהיה צריך להגיע, אינו מגיע בגלל ניהול זמנים קלוקל. למרבה המזל, קנט מגלה תחפושת ישנה של ליצן במרתף הבית שהוא מוכר ובעקבות כך, הוא מחליט להיות בעצמו הליצן. לאחר המסיבה, קנט נרדם כשהוא לובש את התחפושת ולמחרת בבוקר מגלה שהוא לא מסוגל להוריד אותה.

קנט נאלץ ללכת לעבודה כשהוא לובש את התחפושת, תוך שהוא מנסה להסיר אותה, עד כדי פגיעה בגופו. הוא חוזר הביתה ומתלונן על המצב ומספר את המאורע לאשתו, מג. היא מחליטה לנסות להסיר את אף הליצן שלו תוך שהיא פוצעת את אפו האמיתי. בסמוך לכך, הכלב המשפחתי צל, אוכל בטעות את אף הליצן. מיד לאחר מכן, כאשר מג מנסה להסיר את פאת הליצן, היא מגלה כי זו הפכה לשיערו האמיתי של קנט וכי אי אפשר להסירה. כמה רגעים לאחר מכן, חש קנט ברעב כבד מה שגורם לו לאכול את כל האוכל בבית.

לבסוף, הוא מגלה כי אט-אט הוא הופך לליצן היות שהתחפושת שהוא לבש אינה אלא עורו של שד קדמון בשם "לוצן", הטורף ילדים.

## שחקנים
* לורה אלן – מג מקוי
*אנדי פאוורס – קנט מקוי
*פיטר סטורמר – הרברט קרלסון
*אליזבת ויטמר – דניז
*כריסטיאן דיסטיפאנו – ג'ק מקוי
*צ'אק שמאטה – וולט
*רוברט ריינולדס – ד"ר מרטין קרלסון
*לוקאס קלי – קולטון
*מייקל ריאנדו – רובי
*מתיו סטפיוק – בלש
*מילר טימלין – חניך
*איליי רות' – פרוני הליצן

## הפקה
בנובמבר 2010 העלו ג'ון ווטס וכריסטופר פורד טריילר מזויף ליוטיוב שהודיע כי איליי רות' יפיק את הסרט; רות' לא היה מעורב באותה תקופה. רות' דיבר על הסרט ואמר כי: "אהבתי את זה שהם פרסמו את הטריילר תחת השם שלי. יש אנשים שחשבו שעשיתי את הסרט ויש שחשבו עוד טריילר מזויף של *Grindhouse*... באמת הרגשתי שהחבר'ה האלה צריכים זריקה ושאנשים באמת פוחדים מליצנים מרושעים".

שלב הצילומים החל בנובמבר 2012 באוטווה, קנדה. רות' הצטרף בהמשך כאחד ממפיקי הסרט, בעוד וואטס ביים את הסרט על פי תסריט שנכתב על ידו ועל ידי פורד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2014
קטגוריה:סרטים באנגלית
קטגוריה:סרטים אמריקאיים
קטגוריה:סרטי מותחן אימה אמריקאיים
קטגוריה:סרטי אימה מ-2014
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים אמריקאיים
קטגוריה:סרטים עם קניבליזם
ליאן מוריארטי

**ליאן מוריארטי** (באנגלית: **Liane Moriarty**; נולדה ב-15 בנובמבר 1966) היא סופרת אוסטרלית שכתבה עשרה רומנים, ביניהם רב המכר של "הניו יורק טיימס", "שקרים קטנים גדולים", שעובד לסדרת טלוויזיה ברשת HBO.

## קריירה
לאחר סיום התיכון עבדה מוריאטי בפרסום ושיווק בחברת פרסום משפטית ובהמשך הקימה חברה עצמאית בתחום. בהמשך עבדה גם כקופירייטרית פרסום פרילנסרית.

את הרומן הראשון שלה "שלוש משאלות" כתבה כחלק מעבודה שעשתה לתואר השני באוניברסיטת מקווארי בסידני בשנת 2004. לאחר קבלת התואר פרסמה את הספר.

במשך השנים פרסמה שבעה רומנים נוספים ושלושה ספרי ילדים.

עד אוקטובר 2020 נמכרו מעל ל-15 מיליון עותקים מספריה ברחבי העולם וספריה תורגמו ל-39 שפות.

הרומן שלה "שקרים קטנים גדולים" זכה להצלחה גדולה, היה לרב מכר והופק כסדרת טלוויזיה שנרכשה על ידי HBO בשנת 2017. בסדרה מככבות ריס וית'רספון וניקול קידמן שגם הפיקו את הסדרה. הסדרה קיבלה 16 מועמדויות לפרס אמי וזכתה ב-8 מהן. בהמשך הופקה עונה שנייה שעלתה לשידור ביוני 2019 ומוריארטי השתתפה בכתיבתה.

בספטמבר 2013 רכשו סרטי CBS את הזכויות לרומן "סוד הבעל" והוא עובד לסרט, במאי 2017 הוכרז כי בסרט תככב בלייק לייבלי.

בשנת 2014 דווח כי חברת סרטי טריסטאר רכשה את הזכויות לעיבוד קולנעי לרומן מה שאליס שכחה, בשנת 2017 דווח כי הבמאי דוד פרנקל עתיד לביים את הסרט.

בספטמבר 2021 פורסם ספרה "תפוחים לעולם לא נופלים". בשנת 2024, עלתה לאוויר בשירות הסטרימינג "Peacock" המיני-סדרה "תפוחים לעולם לא נופלים" (אנ') המבוססת על הרומן.

בספטמבר 2024, הספר "Here One Moment" פורסם על ידי Crown Publishing ומתמקד בנוסעים בטיסה רגילה, המגלים מתי ואיך הם ימותו מנבואות של דמות מסתורית המכונה "גברת המוות". באוקטובר 2024, פורסם כי ניקול קידמן, מוריארטי וברונה פפנדריאה משתפות פעולה שוב בעיבוד טלוויזיוני של הרומן "Here One Moment". הפרויקט מאחד את קידמן, פפנדריאה ומוריארטי לאחר שיתוף הפעולה הקודם שלהן בסדרות "שקרים קטנים גדולים", "תשעה זרים מושלמים" והסדרה האוסטרלית "The Last Anniversary". החברה Fifth Season, השותפה גם ב-"תשעה זרים מושלמים" ו-"The Last Anniversary", זכתה בזכויות ההסרטה של הרומן בתחרות עם חברות אחרות.

## חיים אישיים
מוריארטי גדלה בסידני, אוסטרליה, במשפחה בת חמש בנות ובן אחד. שתיים מאחיותיה סופרות גם הן (ניקולה מוריארטי וג'קלין מוריארטי). אחותה ג'קלין, שחלק מספריה תורגמו לעברית, סיפרה שאביהם היה מעודד אותה ואת אחיה ואחיותיה לכתוב סיפורים, על כל מחברת שהיו ממלאים, היה נותן להם דולר וחצי.

מוריארטי גרה בסידני עם בעלה אדם, חקלאי לשעבר מטסמניה העובד בשיווק חקלאי, ושני ילדיה ג'ורג' ואנה.

## ביבליוגרפיה
### רומנים
* שלוש משאלות (2004)
* יום השנה האחרון (2006)
* מה שאליס שכחה (2009)
* סיפור האהבה של המהפנטת (2011)
* סודו של הבעל (2013) - תורגם לעברית על ידי תמרה אבנר
* שקרים קטנים גדולים (2014)
* באהבה בטירוף באשמה (2016)
* תשעה זרים מושלמים (2018)
* תפוחים לעולם לא נופלים (2021)
* "Here One Moment" (2024)

## לקריאה נוספת
* סקירה על תשעה זרים מושלמים וסקירה על סיפור האהבה של המהפנטת בבלוג "מה חשבתי על"
* סקירה על ספריה של ליאן מוריארטי שיצאו בעברית באתר 'נוריתה'
* 

## קישורים חיצוניים
* 

* 
* 

## הערות שוליים

קטגוריה:סופרות אוסטרליות
קטגוריה:סופרות ילדים ונוער
קטגוריה:בוגרות אוניברסיטת מקווארי
קטגוריה:אוסטרלים שנולדו ב-1966
סמל המועצה האזורית עמק יזרעאל

**סמל המועצה האזורית עמק יזרעאל**, סמלה הרשמי של המועצה, אומץ ב-24 בנובמבר 1980.

## תיאור הסמל
הסמל מורכב משני חלקים סימטריים היוצרים ביחד צורה של ספר פתוח, כשחלקם התחתון תחום בצורת גל. בתוך כל אחת מן הצורות נמתחים שלושה קווים שנפגשים בנקודה אחת, ויוצרים ביחד תמונה המזכירה שדה חרוש, ומנקודה זו צורת עיגול צבועה בירוק.

המוטיבים שהסמל נועד לייצג הם "אופן הקמת המועצה האזורית (על ידי איחוד שתי מועצות), עמק, נחל, שדות, צמיחה וזריחה".

## היסטוריה
### סמלי המועצות המקומית [[מועצה אזורית יזרעאל|יזרעאל]] ו[[מועצה אזורית קישון|קישון]]
לפני האיחוד ביניהן, לכל אחת מהמועצות היה סמל עצמאי. סמלה של מועצה אזורית קישון היה בצורת חותם, והזכיר את ההטבעה על גבי מטבע שקל חדש, עליו הופיעו מנורה ושיבולת חיטה. הסמל של מועצה אזורית יזרעאל, שעוצב על ידי האמן אברהם אמרנט מקיבוץ מזרע, הציג מגן ובו שיבולת חיטה על רקע נחל זורם בעמק מוקף הרים.

### עיצוב סמל המועצה החדש
ב-1980 אוחדו המועצות האזוריות יזרעאל וקישון והוקמה מועצה אזורית חדשה, עמק יזרעאל. המועצה החדשה הציעה פרס של 5,000 שקלים חדשים למי שיעצב את הסמל שיבחר. מההצעות הרבות שנאספו נבחרה הצעת של יעל פלק, תושבת מושב מרחביה. הסמל אושר ב-24 בנובמבר 1980 ומאז משמש כסמל המועצה.

## סמלים נוספים בשימוש בשטח המועצה

קובץ:אלון הגליל.JPG|סמל **[[אלון הגליל]]**
קובץ:לוגו בית לחם.jpg|סמל **[[בית לחם הגלילית]]**
קובץ:לוגו בית שערים.png|סמל **[[בית שערים (מושב)|בית שערים]]**
קובץ:GivatElah.svg|סמל **[[גבעת אלה]]**
קובץ:לוגו גבת.png|סמל **[[גבת]]**
קובץ:לוגו גזית.png|סמל **[[גזית]]**
קובץ:לוגו עדי.jpg|סמל **[[עדי]]**
קובץ:Shimshitlogo.JPG|סמל **[[שמשית]]**
קובץ:Timrat.jpg|סמל **[[תמרת]]**


## הערות שוליים

עמק יזרעאל
קטגוריה:מועצה אזורית עמק יזרעאל
Different Pulses

**Different Pulses** הוא אלבום אולפן הסולו הראשון של אסף אבידן לאחר הפיצול של להקתו אסף אבידן והמוג'וס. האלבום המכיל 11 רצועות, והוא יצא לאור בישראל בהקלטות Telmavar בשנת 2012 ויצא באירופה בשנת 2013 דרך יוניברסל ופולידור. 

## רשימת שירים

# (Different Pulses" (4:30"
# (Setting Scalpels Free" (3:41"
# (Love It or Leave It" (4:30"
# (Cyclamen" (4:02"
# (4:00) "613" 
# (Thumbtacks in My Marrow" (3:27"
# (Conspiratory Visions of Gomorrah" (5:24"
# (A Gun & a Choice" (3:17" 
# (Turn" (4:05"
# (The Disciple" (4:49"
# (Is This It?" (3:40"

## קישורים חיצוניים

## הערות שוליים

קטגוריה:קצרמר אלבומים
קטגוריה:אלבומי אסף אבידן
קטגוריה:אלבומי אינדי רוק
קטגוריה:אלבומי פולק רוק
קטגוריה:אלבומי זהב בישראל
יחסי צרפת – קוסטה ריקה

ממוזער|שגרירות קוסטה ריקה בפריז
**יחסי צרפת–קוסטה ריקה** הם היחסים הבינלאומיים בין קוסטה ריקה וצרפת.

## היסטוריה
היחסים בין קוסטה ריקה וצרפת כוננו ב-12 במרץ 1848 עם חתימת הסכם טולדו-ברדר (Toledo-Baradère). הנציג הדיפלומטי הראשון של קוסטה ריקה בפריז היה פליפה פרנסיסקו מולינה אי בדויה, שהציג את כתב ההאמנה שלו ב-4 באוגוסט 1849 בפני הנסיך לואי נפוליאון, נשיא הרפובליקה הצרפתית. הנציג הדיפלומטי הצרפתי הראשון מוכר בקוסטה ריקה היה דגובר פורקד, שהקים את השגרירות ב-24 בספטמבר 1850.

באנדרטה הלאומית של קוסטה ריקה, המוטו הצרפתי "חירות, שוויון, אחווה" רשום כמו גם מושגי האומה והמולדת. העבודה הופקדה בידי הפסל הצרפתי לואי-רובר קרייה-בלז . היחסים בין שתי המדינות העמיקו עם השנים, הן מנקודת מבט דיפלומטית, מסחרית ותרבותית.

שתי המדינות חולקות ערכים משותפים כמו שלום, כבוד לזכויות אדם ודמוקרטיה. הם חתמו על מספר לא מבוטל של הסכמי שיתוף פעולה דו-צדדיים והסכמים בתחומים שונים, כגון שיתוף פעולה תרבותי, טכני, מדעי, שימור משאבי טבע ונדידה, וקיימים גם כמה הסכמים בין אוניברסיטאות בקוסטה ריקה לאוניברסיטאות בצרפת לקידום חילופי סטודנטים.

## נציגויות דיפלומטיות
* קוסטה ריקה מחזיקה בצרפת שגרירות בפריז.
* צרפת מחזיקה בקוסטה ריקה שגרירות בסן חוסה ו-2 קונסוליות בליבריה ובפוארטו וייחו דה טלמנקה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אחד למיליון (תוכנית טלוויזיה)

**אחד למיליון** היא תוכנית תעודה ישראלית בהגשת נסלי ברדה העוקבת אחרי אנשים שעברו מקרי נס. התוכנית משודרת החל מ-2 במאי 2018 בקשת 12.

## סקירת התוכנית

## פרקים
### עונה 1 (2018–2019)

### עונה 2 (2020–2021)

### עונה 3 (2022–)

## קישורים חיצוניים
* 
* 

* 
* 
* "אחד למיליון", לצפייה ישירה באתר 12+

**ביקורות:**
* 

## הערות שוליים

;ביאורים

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:קשת: תוכניות וסדרות
הירקלונס, קיסר האימפריה הביזנטית

**קונסטנטינוס הרקליוס** (ביוונית: **Κωνσταντῖνος Ἡράκλειος**; ידוע בעיקר על פי הכינוי "הרקליונס", ביוונית: **Ἡρακλ[ε]ωνᾶς**, ובמקורות אחרים גם "הירקליוס השני"; 626 – 641) היה קיסר האימפריה הביזנטית מפברואר עד אפריל או מאי 641.

הוא היה בנו של הרקליוס, קיסר האימפריה הביזנטית ואשתו שהייתה גם אחייניתו מרטינה, קיסרית האימפריה הרומית
עם מותו של הרקליוס בשנת 641 נכנסה לתוקף צוואתו לפיה יתחלק השלטון בין שניים מבניו. כך הפך הירקלונס לקיסר ביחד עם קונסטנטינוס השלישי, בנוסף לזוג השליטים הצעירים מינה הירקליוס את אשתו מרטינה לתפקיד "אם וקיסרית" ואמורה הייתה להיות מעורבת בניהול חצר המלוכה ובעקיפין בניהול האימפריה. עם זאת האם ובנה הצעיר עוררו אנטגוניזם בעיקר משכבות הפקידות וחצר המלוכה שהתנגדו שאישה בכלל ומרטינה בפרט יעמדו בראש המנגנון הקיסרי. עם זאת השלטון עבר לידי שני הקיסרים ללא התנגדות.

היחסים בין השותפים לשלטון היו מתוחים מהתחלה. קונסטנטינוס, שככל הנראה סבל משחפת פנה למפקדי הצבא בבקשה כי יעמדו לצידו ולצד ילדיו. על פי ההיסטוריונים בני התקופה הוא גם פנה לאחד מפקידיו בשם ולנטיאנוס, והפקיד בידיו סכום אדיר של כסף לחלק לחיילים ולקנות את נאמנותם. הוא נפטר ממחלתו באפריל או במאי 641 והירקלונס הפך לשליט יחיד תחת העוצרות של אימו.

בחצר המלוכה האשימו את מרטינה שפעלה על מנת להרעיל את קונסטנטינוס השלישי על מנת להבטיח את שלטון בנה, והסנאט ואזרחי קונסטנטינופול שמלכתחילה היו מתנגדים למרטינה הפכו לעוינים. ולנטיאנוס אסף את הלגיונות שעמדו לרשותו ועלה על קונסטנטינופול בדרישה כי קונסטנס בנו של קונסטנטינוס השלישי יתמנה לקיסר במקום אביו שנפטר. בינתיים המון מאזרחי העיר החל במהומות שכוונו כנגד מרטינה ובנה ובדרישה כי קונסטנס יתפוס את השלטון. מרטינה ניסתה לשמר את תמיכת הצבא בהבטחות למענקים כספיים ומצד שני פנתה לולנטיאנוס והבטיחה לו משרה בכירה ובהמשך אף הסכימה לדרישה כי קונסטנס יהיה שליט משותף אך במקביל העלתה את בניה מרטינו וטיבריוס לדרגת קיסרים על מנת שהשלטון יתחלק בין 4 קיסרים.

למרות הניסיונות להקל על הלחץ ולהחזיק בשלטון, ולנטיאנוס נכנס לעיר כמנצח והכתיר את קונסטנס לקיסר. הוא הורה לכרות את לשונה של מרטינה ואת אפו של הירקלונס, והורה לסרס את הבנים-קיסרים הצעירים ובכך הפך אותם לפסולים מלשלוט. השליטים לשעבר גורשו בבושת פנים מקונסטנטינופול לרודוס. כך נעלמו הירקלונס ואימו מעל דפי ההיסטוריה. ככל הנראה הירקלונס נפטר בשנת 642.

## קישורים חיצוניים

* 

קטגוריה:קיסרי האימפריה הביזנטית
קטגוריה:ילידי 626
קטגוריה:נפטרים ב-641
יחסי הממלכה המאוחדת – קוסטה ריקה

**יחסי הממלכה המאוחדת–קוסטה ריקה** הם יחסי החוץ בין הממלכה המאוחדת ובריטניה.

## היסטוריה
250px|ימין|ממוזער|שגרירות קוסטה ריקה בלונדון
שתי המדינות כוננו יחסים דיפלומטיים, ב-12 במרץ 1848, זמן קצר לאחר שנפרדה קוסטה ריקה מהרפובליקה הפדרלית של מרכז אמריקה בסביבות 1850 כתוצאה מסכסוכי הגבול בין קוסטה ריקה לניקרגואה, כאשר ניקרגואה נתמכה על ידי ארצות הברית, קוסטה ריקה מצאה בעל ברית בבריטניה הגדולה, שבאותה תקופה התמודדה עם ארצות הברית על השפעה פוליטית ומסחרית באמריקה הלטינית. קסטרו מדריז אפילו שלח את שגריר קוסטה ריקה פליפה מולינה לנהל משא ומתן על כניסה אפשרית של קוסטה ריקה לתוך האימפריה הבריטית בתור חסות. מולינה התקבל על ידי ראש ממשלת בריטניה לורד פאלמרסטון. אף על פי שממשלת בריטניה באותה תקופה נמנעה מקבלתה כפרוטקטורט, ככל הנראה כדי להימנע ממלחמה עם ארצות הברית, לונדון אכן הסכימה להפוך לבעלת ברית של קוסטה ריקה בסכסוך, והתעניינה בתעלה הבין-אוקיאנית שאותה תכננה ארצות הברית. לבסוף, שתי המעצמות שמשו מתווכים למשא ומתן אודות הגבול.

במהלך המאה ה-19, הייצוג הבריטי לפני קוסטה ריקה הוסמך בדרך כלל במקביל לקונסול גואטמלה או פנמה, ולעיתים מונו נספחים מסחריים. בשנת 1951 החליטה ממשלת בריטניה להקים נציגות קבועה בסן חוסה בניהולו של הנרי הנ' ליווינגסטון. בשנת 1952 מונתה אופליה סגרדה דה רייט כנציגת קוסטה ריקה, ואף השתתפה בהלווייתו של המלך ג'ורג' השישי מטעם ממשלת קוסטה ריקה, ובשנת 1953 היה זה רוברטו ג'ימנס קוואסאדה שהשתתף בהכתרתה של המלכה אליזבת השנייה.

בשנת 1956 חוסה פיגרס פרר, נשיא קוסטה ריקה, ערך ביקור רשמי בלונדון בליווי אשתו קארן אולסן בק ורקטור אוניברסיטת קוסטה ריקה רודריגו Facio ברנס, ואף נפגש עם המלכה אליזבת השנייה, ראש הממשלה אנתוני אידן ואף ביקר בפרלמנט. באותה שנה, בשתי המדינות שודרגו הנציגויות הדיפלומטיות שלהם לשגרירויות, ובשנת 1968 ביטלו שתי המדינות את הדרישה לוויזה.

היחסים בין המדינות המשיכו להיות לבביים, אף על פי שהם היו מתוחים מעט במהלך ממשל אוסקר אריאס סאנצ'ז בשל מאמציו להרגיע את האזור מאחר שממשלתה של מרגרט תאצ'ר הייתה בעד פעולה קשה נגד המתקוממים הסוציאליסטים. אריאס ביקר בבריטניה במהלך כהונתו ונפגש עם תאצ'ר.

קוסטה ריקה היא אחת המדינות המכירות בריבונות ארגנטינה על איי פוקלנד.

## נציגויות דיפלומטיות
* בריטניה מחזיקה בקוסטה ריקה שגרירות בסן חוסה.
* קוסטה ריקה מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארגנטינה – קוסטה ריקה

**יחסי ארגנטינה–קוסטה ריקה** הם יחסי החוץ בין ארגנטינה וקוסטה ריקה.

## היסטוריה
היחסים הרשמיים בין קוסטה ריקה וארגנטינה החלו בשנת 1862 עם חתימת הסכם בין השליטים של שתי המדינות, והם התגבשו בתחום המדיני בשנת 1880, דרך מינויו של חוסה אגוסטין דה אסקודרו כשגריר קוסטה ריקה בבואנוס איירס. הקונסול הראשון של הרפובליקה הארגנטינאית בקוסטה ריקה היה חוסה מריה קסטרו פרנאנדס, אשר הוכר כקונסול של המדינה ב-1883, ונציגו הדיפלומטי הראשון היה הציר המוסמך פדריקו קינטנה, אשר הגיש את כתב האמנתו ב-18 באוגוסט 1919. במהלך שלטונו של הנשיא רודריגס, היחסים בין קוסטה ריקה לרפובליקה של ארגנטינה התאפיינו ברוח לבבית ושיתוף פעולה.

## נציגויות דיפלומטיות
* קוסטה ריקה מחזיקה בארגנטינה שגרירות בבואנוס איירס.
* ארגנטינה מחזיקה בקוסטה ריקה שגרירות בסן חוסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
זידופן

**זידופן** (בסינית: **稀豆粉**) הוא מרק סיני, הפופולרי במחוז יונאן, העשוי מאפונה מבושלת,  לרוב מתובל עם שום כתוש, ג'ינג'ר, כוסברה, בצל ירוק, פתיתי צ'ילי יבשים ושמן פלפל סצ'ואן. המרק נאכל לעיתים קרובות עם יוטיאו מטוגן בשמן עמוק או לחמים שטוחים סיניים, במיוחד קונג יו בינג.

## הערות שוליים

קטגוריה:מרקים
קטגוריה:קצרמר מזון
קטגוריה:המטבח הסיני
רווחת העם היא החוק העליון

**רווחת העם היא החוק העליון** (בלטינית **salus populi suprema lex esto**), ניתן לתרגם גם כ"תהא רווחת העם החוק העליון" או "טובת העם צריכה להיות החוק העליון" הוא עיקרון חוקתי מאת מרקוס טוליוס קיקרו, המצוטט בספר על החוקים (52 לפני הספירה), ספר 3, חלק 3, פסוק 8.

הרעיון לעיקרון זה נלקח מהפסקה המסכמת של תריסר הלוחות (450 לפני הספירה).

## שימושים
פסוק זה צוטט בהרבה מאוד עבודות פילוסופיות ואקדמיות, למשל זהו הפסוק הפותח את שתי מסכתות על ממשל מדיני של ג'ון לוק, מופיע בתחילת פרק 30 של לויתן מאת הובס ובפרק 19 בחיבורו התאולוגי-פוליטי של שפינוזה.

הפסוק מופיע כמוטו בסמל מדינת מיזורי, בסמל העיר סלפורד שבמנצ'סטר רבתי באנגליה, הפסוק, לעיתים בשינויים קלים מופיע בסמל הרבעים לואישהאם והארו שבלונדון, ובסמלי ערים ורבעים רבים נוספים.

זהו המוטו המופיע בסמל בית הספר למשפט של אוניברסיטת דיוקינס שבפנסילבניה. זהו המוטו של מפלגת הימין פלאמס בלאנג בבלגיה והופיע על שלטי אצולה ושלטי אבירים רבים.

בצורה Salus rei publicae suprema lex esto זהו המוטו של צבא איטליה ומופיע על סמלו.

## קישורים חיצוניים

## הערות שוליים

קטגוריה:מילים וביטויים בלטינית
רובן ממוליאן

**רובן ממוליאן** (באנגלית: **Rouben Mamoulian**; 8 באוקטובר 1897 – 4 בדצמבר 1987) היה במאי קולנוע ותיאטרון אמריקאי ממוצא ארמני.

## קורות חיים
ממוליאן נולד בטביליסי בתחום האימפריה הרוסית למשפחה ארמנית. אמו הייתה מנהלת התיאטרון הארמני ואביו היה מנהל בנק.

ב-1922 עבר לביים מחזות בלונדון וב-1923 עבר ללמד ולביים בארצות הברית בבית הספר איסטמן למוזיקה.

## בימוי בתיאטרון
הוא החל לביים בברודוויי ב-1927 והמחזה הראשון היה "פורגי" עליו נכתבה האופרה פורגי ובס של ג'ורג' ואיירה גרשווין אותה ביים ב-1935.

הוא ביים גם את מחזות הזמר אוקלהומה! (1943), קרוסל (1945) ואבוד בין כוכבים (זעקי ארץ אהובה) (1951).

## בימוי בקולנוע
סרטו הראשון היה Applause (1929) שהיה בין הסרטים המדברים הראשונים. 

ב-1933 ביים את "ד"ר ג'קיל ומר הייד" בכיכובם של פרדריק מארץ' ומרים הופקינס ואת המלכה כריסטינה בכיכובה של גרטה גרבו. ב-1944 החל לעבור על הסרט לאורה אך הוחלף על ידי אוטו פרמינגר.

ב-1935 ביים את הסרט "בקי שארפ" שהיה הראשון שהיה הראשון שצולם בטכניקת הטכניקולור בשלושה פסים, ובעקבותיו צולמו מספר גדל והולך של סרטים בצבע בבריטניה ובארצות הברית.

ב-1940 ביים את "אות זורו" וב-1941 את "דם וחול", שניהם רימייקים של סרטים אילמים.

סרטו האחרון היה הסרט המוזיקלי "גרבי משי" (1957), עיבוד קולנועי של מחזמר של קול פורטר.

לאחר מכן פוטר משני סרטים - "פורגי ובס" (1959) ו"קלאופטרה" (1963) בעקבות זאת הפסיק לביים סרטים.

ב-1960 נקבע לכבודו כוכב בשדרת הכוכבים של הוליווד.

ב-1982 קבל פרס מפעל חיים מטעם גילדת הבמאים של אמריקה.

## פילמוגרפיה חלקית
* ד"ר ג'קיל ומיסטר הייד (1933)
* המלכה כריסטינה (1933)
* בקי שארפ (1935)
* ילד הזהב (1939)
* אות זורו (1940)
* דם וחול (1941)
* טבעת אהבה (1942)
* חופשת קיץ (1948)
* גרבי משי (1957)

## קישורים חיצוניים

* 
* 

קטגוריה:במאי קולנוע אמריקאים
קטגוריה:במאי תיאטרון אמריקאים
קטגוריה:מהגרים מברית המועצות לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1987